Formaður Samtaka ferðaþjónustunnar segir að hertar aðgerðir á landamærum, sem taka gildi á föstudaginn, breyti ekki miklu á meðan allir komufarþegar eiga að fara í sóttkví. Hún segir mikilvægt að COVID-19 próf séu sem hagkvæmust fyrir ferðamenn.
Frá og með föstudeginum verður farið fram á neikvætt COVID-19 próf fyrir komuna til landsins og má það ekki vera eldra en sjötíu og tveggja 72 tíma gamalt. Tvöföld sýntataka verður jafnframt áfram í gildi. Bjarnheiður Hallsdóttir er formaður Samtaka ferðaþjónustunnar.
Í rauninni, svona í stóru myndinni, þá er þetta ekkert að breyta miklu núna eins og ástandið er á meðan þessi fimm daga skyldusóttkví er í gildi fyrir alla sem koma til landsins þá fer engin ferðaþjónusta af stað.
Samtökin horfa til 1. maí þegar litakóðakerfi tekur við og komufarþegar frá löndum með lágan smitstuðul geta sloppið við sóttkví. Þangað til er ekki raunhæft að að selja ferðir til landsins að mati Bjarnheiðar.
Eins og staðan er núna þá er það í rauninni ekki fyrr en 1. maí.
Borgaraþjónustunni hefur fengið töluvert af fyrirspurnum um breytt fyrirkomulag á landamærunum. Hins vegar kemur fyrst og fremst í hlut ferðaþjónustufyrirtækja að láta ferðamenn og söluaðila erlendis vita af breytingunum. Ásdís Ýr Pétursdóttir, upplýsingafulltrúi Icelandair, segir að flugfélagið hafi þegar hafist handa við það. Tvær vélar þess koma til landsins á föstudaginn og þurfa farþegarnir að hafa hraðann á við að koma sér í skimun.
Við erum að senda tölvupósta og sms á alla farþega sem eru að koma til landsins til að láta vita af þessum breyttu reglum.
Þó nokkrar þjóðir krefjast neikvæðs COVID-19 prófs komufarþega en misjafnt er hversu gamalt prófið má vera. Í Dankmörku má það til að mynda ekki vera eldra en tuttugu og fjögurra 24 tíma og því verða farþegar sem koma þangað að fara í hraðpróf. Norðmenn þurfa til að mynda að greiða tæplega 30 þúsund krónur fyrir það.
Þetta er kannski eitthvað sem við þurfum frekar að hafa áhyggjur af í framtíðinni þegar ferðalög komast á fulla ferð en þá held ég að það sé mjög mikilvægt að reyna að draga sem mest úr þessum kostnaði og að þessi próf verði sem hagkvæmust fyrir ferðamenn.
Formaður Samtaka ferðaþjónustunnar segir ekki raunhæft að selja ferðir til landsins á meðan allir þurfa að fara í fimm daga sóttkví við komuna hingað. Hertar aðgerðir á landamærum sem taka gildi á föstudag breyti ekki miklu.